Liste over modeller

**Innhold**

  [[skjul](https://no.wikipedia.org/wiki/Nissan_Skyline)]

* [1:Modeller](https://no.wikipedia.org/wiki/Nissan_Skyline#Modeller)
  + [1.1ALSI-1](https://no.wikipedia.org/wiki/Nissan_Skyline#ALSI-1)
  + [1.2ALSI-2](https://no.wikipedia.org/wiki/Nissan_Skyline#ALSI-2)
  + [1.3S50 / BLSID](https://no.wikipedia.org/wiki/Nissan_Skyline#S50_.2F_BLSID)
  + [1.4BLRA-3](https://no.wikipedia.org/wiki/Nissan_Skyline#BLRA-3)
  + [1.5S54](https://no.wikipedia.org/wiki/Nissan_Skyline#S54)
  + [1.6S57](https://no.wikipedia.org/wiki/Nissan_Skyline#S57)
* [2:C10](https://no.wikipedia.org/wiki/Nissan_Skyline#C10)
  + [2.12000GT](https://no.wikipedia.org/wiki/Nissan_Skyline#2000GT)
  + [2.2GT-R](https://no.wikipedia.org/wiki/Nissan_Skyline#GT-R)
* [3:C110](https://no.wikipedia.org/wiki/Nissan_Skyline#C110)
  + [3.1GT-R](https://no.wikipedia.org/wiki/Nissan_Skyline#GT-R_2)
* [4:C211](https://no.wikipedia.org/wiki/Nissan_Skyline#C211)
* [5:R30](https://no.wikipedia.org/wiki/Nissan_Skyline#R30)
  + [5.11983](https://no.wikipedia.org/wiki/Nissan_Skyline#1983)
* [6:R31](https://no.wikipedia.org/wiki/Nissan_Skyline#R31)
* [7:R32](https://no.wikipedia.org/wiki/Nissan_Skyline#R32)
  + [7.1GT-R](https://no.wikipedia.org/wiki/Nissan_Skyline#GT-R_3)
* [8:R33](https://no.wikipedia.org/wiki/Nissan_Skyline#R33)
  + [8.11996](https://no.wikipedia.org/wiki/Nissan_Skyline#1996)
  + [8.2GT-R](https://no.wikipedia.org/wiki/Nissan_Skyline#GT-R_4)
* [9:R34](https://no.wikipedia.org/wiki/Nissan_Skyline#R34)
  + [9.1GT-R](https://no.wikipedia.org/wiki/Nissan_Skyline#GT-R_5)
* [10:V35](https://no.wikipedia.org/wiki/Nissan_Skyline#V35)

Norsk Info

## R30[[rediger](https://no.wikipedia.org/w/index.php?title=Nissan_Skyline&veaction=edit&vesection=14) | [rediger kilde](https://no.wikipedia.org/w/index.php?title=Nissan_Skyline&action=edit&section=14)]

Med *FJR30*-serien, som var bygget på C31-plattformen, fikk Skyline de samme navnene på både det amerikanske og japanske markedet. FJR30 var tilgjengelig som firedørs[sedan](https://no.wikipedia.org/wiki/Sedan_(bil)), todørs [coupé](https://no.wikipedia.org/wiki/Coup%C3%A9), firedørs [kombi](https://no.wikipedia.org/wiki/Kombi_(bil)) og firedørs [stasjonsvogn](https://no.wikipedia.org/wiki/Stasjonsvogn). Stasjonsvognutgaven hadde annerledes lykter, og var ikke tilgjengelig med turbo eller sekssylindret motor, og minnet derfor mer om en [Nissan Sunny](https://no.wikipedia.org/w/index.php?title=Nissan_Sunny&action=edit&redlink=1) enn Skyline. Totalt var det 26 varianter. Alle variantene unntatt stasjonsvognen hadde fire runde baklykter, som etterhvert hadde blitt et kjennetegn for Skyline. Todørsutgaven hadde dører uten vindusramme, og elektriske, nedfellbare halvvinduer for baksetepassasjerene. Firedørsutgaven hadde vanlige vindusrammer i dørene.

Modeller:

* **1800TI** – 1.8 l *Nissan Z18* rekkemotor med fire sylindre og overliggende kamaksel (105 hk / 77 kW)
* **2000GT/EX** – 2.0 l *Nissan L20E* rekkemotor med seks sylindre og overliggende kamaksel
* **2000GT-EX** – 2.0 l *Nissan L20ET* rekkemotor med seks sylindre og turbo (140 hk / 103 kW)
* **2800GT** – 2.8 l *Nissan L28E* rekkemotor med seks sylindre og overliggende kamaksel
* **RS** – 2.0 l *Nissan FJ20E* rekkemotor med fire sylindre og doble overliggende kamaksler (150 hk / 110 kW)
* **RS-X** – 2.0 l *Nissan FJ20ET* rekkemotor med fire sylindre, doble overliggende kamaksler og turbo (190-205 hk / 140-151 kW)
* **2000GT-ES Paul Newman Version** – 2.0 l *Nissan L20ET* rekkemotor med seks sylindre og turbo (140 hk / 103 kW)

KHR30 = [Coupé](https://no.wikipedia.org/wiki/Coup%C3%A9) HR30 = [Sedan](https://no.wikipedia.org/wiki/Sedan_(bil))

### 1983**[**[**rediger**](https://no.wikipedia.org/w/index.php?title=Nissan_Skyline&veaction=edit&vesection=15)**|**[**rediger kilde**](https://no.wikipedia.org/w/index.php?title=Nissan_Skyline&action=edit&section=15)**]**

I [1983](https://no.wikipedia.org/wiki/1983) fikk R30-modellen skivebremser på alle fire hjul som standard, og nye motorer. De kraftigste modellene hadde *Nissan FJ20*-motoren med doble overliggende kamaksler, fire sylindre og turbo, eller *Nissan L20ET*-motoren med seks sylindre, turbo og overliggende kamaksel. Disse motorene hadde omtrent samme ytelser, men den FJ-motoriserte varianten var mer en racingmodell uten så mye tungt ekstrautstyr som L-varianten (elektriske vinduer, klimaanlegg etc). Noen av de best utstyrte GT-ES-modellene hadde justerbare støtdfempere som kunne justeres under kjøring, noe som var en nyvinning for masseproduserte bilmodeller i Japan. Nissan Gloria og Laurel var også utstyrt med L-motoren. I Japan er det fortsatt en egen klasse i dragracing for FJR30 Skyline.

## R31[[rediger](https://no.wikipedia.org/w/index.php?title=Nissan_Skyline&veaction=edit&vesection=16) | [rediger kilde](https://no.wikipedia.org/w/index.php?title=Nissan_Skyline&action=edit&section=16)]

Skyline HR31 fra [1986](https://no.wikipedia.org/wiki/1986) var en naturlig videreutvikling av HR30. Den var noe større og mer firkantet enn tidligere modeller.

Skyline R31 ble også produsert i Australia med en 3.0 liters motor (RB30E), tilgjengelig som [sedan](https://no.wikipedia.org/wiki/Sedan_(bil)) eller [stasjonsvogn](https://no.wikipedia.org/wiki/Stasjonsvogn), eller en firesylindret versjon kalt [Nissan Pintara](https://no.wikipedia.org/w/index.php?title=Nissan_Pintara&action=edit&redlink=1). Stasjonsvognen hadde samme front som [coupé](https://no.wikipedia.org/wiki/Coup%C3%A9)- og [sedan](https://no.wikipedia.org/wiki/Sedan_(bil))-modellene, og den eneste forskjellen var mangelen på fire runde baklys, som nå hadde blitt et fast element i Skylines design. Disse bilene ble produsert i Australia på grunn av de strenge importlovene, som gjorde det dyrt å importere biler til Australia.

29 305 eksemplarer av Skyline R31 ble også produsert og solgt i Sør-Afrika som firedørs sedaner mellom [1987](https://no.wikipedia.org/wiki/1987) og [1992](https://no.wikipedia.org/wiki/1992). Disse var de siste Skyline-modellene som ble solgt i Sør-Afrika. Under panseret satt enten *RB30E*.motoren (3.0 liters rekkemotor med seks sylindre), *RB20E* (2.0 liters rekkemotor med seks sylindre) eller *CA20S* (2.0 liters rekkemotor med fire sylindre).

Skyline R31 introduserte mange nye teknologier. HR31 var den første Skylinemodellen som var utstyrt med Nissans nye *RB*-motorserie, og RB-motorene fra R31 blir ofte kalt*Red Top* på grunn av sine røde toppdeksler. Det var tre varianter. De første motorene var utstyrt med NICS (Nissan Induction Control System) innsprøytningssystem med 12 veldig små bensindyser. Senere versjoner var utstyrt med ECCS (Electronically Concentrated Control System) motorstyring, som hadde erstattet de tolv små dysene med seks større, og som hadde en noe større turbolader. Den kraftigste varianten av denne motoren var *RB20DET-R*, en homologeringsmotor for Gruppe-A, som satt i HR31 Skyline GTS-R (800 eksemplarer bygget). Denne motoren hadde en mye større turbolader på et eksosmanifold i [rustfritt stål](https://no.wikipedia.org/wiki/Rustfritt_st%C3%A5l), samt en mye større og frontmontert intercooler, noe som gjorde at motoren leverte 210 hk (racingversjonen leverte 460 hk i Gruppe A). Nissans *RD28*-motor, en 2.8 liters rekkemotor med seks sylindre, introduserte dieselkrefter til modellprogrammet. En annen nyvinning i R31 var introduksjonen av Nissans firehjulsstyrings-system, HICAS (High Capacity Active Steering). Dessuten var R31 de eneste modellene i Skyline-familien som hadde en firedørs hardtop-variant. Disse modellene hadde vanligvis navnet *Passage GT*.

Modeller: 'Japan'

* **1800I** – 1.8 l *Nissan CA18(i)* rekkemotor med fire sylindre og overliggende kamaksel (100 hk / 75 kW)
* **Passage GT** – 2.0 l *Nissan RB20DE* rekkemotor med seks sylindre og doble overliggende kamaksler (155 hk / 114 kW)
* **Passage GT** – 2.0 l *Nissan RB20DET* rekkemotor med seks sylindre, doble overliggende kamaksler og turbo (180 hk / 132 kW)
* **GTS** – 2.0 l *Nissan RB20DE* rekkemotor med seks sylindre og doble overliggende kamaksler (155 hk / 114 kW)
* **GTS-X** – 2.0 l *Nissan RB20DET* rekkemotor med seks sylindre, doble overliggende kamaksler og turbo (190 hk / 140 kW)
* **GTS-R** – 2.0 l *Nissan RB20DET-R* rekkemotor med seks sylindre, doble overliggende kamaksler og turbo (210 hk / 154 kW)

'Australia'

* **Pintara** – 2.0 l *Nissan CA20E* rekkemotor med fire sylindre (102 hk / 76 kW)
* **GX, Executive, GXE, Silhouette, Ti** – 3.0 l *Nissan RB30E* rekkemotor med seks sylindre og overliggende kamaksel (155 hk / 114 kW)
* **GTS1** – 3.0 l *Nissan RB30E* rekkemotor med seks sylindre og overliggende kamaksel (176 hk / 130 kW)
* **GTS2** – 3.0 l *Nissan RB30E* rekkemotor med seks sylindre og overliggende kamaksel (190 hk / 140 kW)

'Sør-Afrika'

* **2.0GL, 2.0GLE** – 2.0 l *Nissan CA20E* rekkemotor med fire sylindre (106 hk / 78 kW)
* **2.0SGLi** – 2.0 l *NIssan RB20E* rekkemotor med seks sylindre og overliggende kamaksel (115 hk / 85 kW)
* **3.0SGLi** – 3.0 l *Nissan RB30E* rekkemotor med seks sylindre og overliggende kamaksel (171 hk / 126 kW)

## R32[[rediger](https://no.wikipedia.org/w/index.php?title=Nissan_Skyline&veaction=edit&vesection=17) | [rediger kilde](https://no.wikipedia.org/w/index.php?title=Nissan_Skyline&action=edit&section=17)]

Skyline HR32 debuterte i mai [1989](https://no.wikipedia.org/wiki/1989). Den var tilgjengelig som todørs [hardtop](https://no.wikipedia.org/wiki/Hardtop) eller firedørs [sedan](https://no.wikipedia.org/wiki/Sedan_(bil)), og var utstyrt med flere versjoner av Nissans *RB* rekkemotorer, som hadde videreutviklede topper, og var utstyrt med ECCS (Electronically Concentrated Control System) innsprøytningssystem. En 1.8 l (1800 ccm), firesylindret *GXi*-modell var også tilgjengelig. De fleste versjonene var utstyrt med [HICAS](https://no.wikipedia.org/w/index.php?title=HICAS&action=edit&redlink=1) firehjulsstyring, hvor bakhjulene var hydraulisk koblet til forhjulene. 2.5 liters-versjonen ble en av de første japanskproduserte bilene med en femtrinns automatgirkasse. Alle 2 liters-versjonene med automatisk girkasse hadde kun fire trinn.

R32-modeller:

* **GXi Type-X** – 1.8 l *Nissan CA18i* rekkemotor med fire sylindre (91 hk / 67 kW)
* **GTE Type-X** – 2.0 l *Nissan RB20E* rekkemotor med seks sylindre (125 hk / 93 kW)
* **GTS Type-X, S, J** – 2.0 l *Nissan RB20DE* rekkemotor med seks sylindre (155 hk / 115 kW) (mest vanlig)
* **GTS-25 Type-X, S, XG** – 2.5 l *Nissan RB25DE* rekkemotor med seks sylindre og doble overliggende kamaksler (180 hk / 132 kW)
* **GTS-t Type-M** – 2.0 l *Nissan RB20DET* rekkemotor med seks sylindre og turbo (212 hk / 156 kW)
* **GTS-4** – 2.0 l *Nissan RB20DET* rekkemotor med seks sylindre og turbo (212 hk / 156 kW) og firehjulstrekk
* **GT-R** – 2.6 l *Nissan RB26DETT* rekkemotor med seks sylindre og dobbel turbo (280 hk / 206 kW) og firehjulstrekk (fantes også i NISMO, VSPEC og VSPECII-varianter)

I tillegg var *Nissan Cefiro A31* og *Nissan Laurel C33* basert på Skyline-plattformen. Alle tre var svært populære modeller i Japan (og andre land hvor de ble bruktimportert) til bruk i [drifting](https://no.wikipedia.org/wiki/Drifting). I Japan blir CA18i-motoren i GXi ofte byttet med en *Nissan SR20DET* firesylindret rekkemotor med turbo, noe som resulterer i en lettere og mer balansert bil enn de originale turbomodellene med sekssylindrede motorer.

### GT-R**[[rediger](https://no.wikipedia.org/w/index.php?title=Nissan_Skyline&veaction=edit&vesection=18" \o "Rediger avsnitt: GT-R) |**[**rediger kilde**](https://no.wikipedia.org/w/index.php?title=Nissan_Skyline&action=edit&section=18)**]**

Nissan Skyline GT-R kom tilbake i R32-utgave med doble [turboladere](https://no.wikipedia.org/wiki/Turbolader), firehjulsstyring, firehjulstrekk og 280 hk (206 kW) ved 6800 omdreininger per minutt. *RB26DETT*-motoren leverte faktisk ~320 hk, men ble oppgitt til 280 hk på grunn av japanske bilprodusenters *Gentlemans agreement*, som tilsa at japanskproduserte biler ikke skulle overstige 206 kW (276 hk). Motoren ble designet for omkring 500 hestekrefter i racingform, og deretter strupet ved hjelp av eksos, turbotrykk og motorhjerne. Den elektroniske turbotrykksventilen hadde en liten, mekanisk restriktor i slangene, som var markert med gult slik at bileieren kunne fjerne den og nyte godt av en trygg økning i turbotrykk. *GT-R* var utstyrt med[Super HICAS](https://no.wikipedia.org/w/index.php?title=Super_HICAS&action=edit&redlink=1), en videreutvikling av Nissans firehjulsstyring-system, nå med en mer avansert datastyring.

GT-R var utstyrt med større intercooler, større bremser og forskjermer og panser i aluminium. Andre, lett gjenkjennelige trekk var bredere skjermer. Seter med mer støtte ble montert, og turbotrykksmåleren og klokken ble tatt ut av instrumentpanelet og erstattet med en dreiemomentmåler som viste hvor mye dreiemoment som ble levert til forhjulene (0 % – 50 %). Oljetemperatur, voltmeter og turbotrykksmåler ble montert under klimakontrollen.

[Porsche 959](https://no.wikipedia.org/wiki/Porsche_959) var Nissans hovedkonkurrent da de designet GT-R. Sjefsdesigneren, Naganori Itoh, ville bruke bilen i Gruppe A-racing, så spesifikasjonene ble laget med utgangspunkt i reglene for Gruppe A. Runderekorden på [Nürburgring-Nordschleife](https://no.wikipedia.org/w/index.php?title=N%C3%BCrburgring-Nordschleife&action=edit&redlink=1) den gang for en produksjonsmodell var 8 min. 45 sek., satt av en [Porsche 944](https://no.wikipedia.org/wiki/Porsche_944). Nissans testsjåfør Hiroyoshi Katoh satt ny rekord med tiden 8 min. 20 sek.

Modellen fikk snart tilnavnet [Godzilla](https://no.wikipedia.org/wiki/Godzilla) for sine ytelser på bane. R32 GT-R dominerte [JTCC](https://no.wikipedia.org/w/index.php?title=JTCC&action=edit&redlink=1), og vant 29 løp av 29 deltakelser. Modellen tok gullmedalje og seier i serien hvert år fra 1989-1993.

Da bilen ble designet krevde regelboken at bilen skulle ha 16" felger, så GT-R fikk 16"-felger. Dette begrenset bremsenes størrelse, og Nissans firestemplede kalippere var ikke gode nok for konkurransebruk. En senere regelendring tillatte 17" felger, så i februar [1993](https://no.wikipedia.org/wiki/1993) fikk GT-R V-spec (*V* for *Victory*) ble lansert med 17" BBS-felger og større bremser fra[Brembo](https://no.wikipedia.org/wiki/Brembo). I tillegg fikk modellen en aktiv [differensial](https://no.wikipedia.org/wiki/Differensial). Et år senere ble V-Spec II lansert, med bredere dekk.

## R33[[rediger](https://no.wikipedia.org/w/index.php?title=Nissan_Skyline&veaction=edit&vesection=19) | [rediger kilde](https://no.wikipedia.org/w/index.php?title=Nissan_Skyline&action=edit&section=19)]

Skyline R33 ble introdusert i august [1993](https://no.wikipedia.org/wiki/1993). Modellen var noe tyngre enn R32, og tilgjengelig i to- og firedørsutgaver. Alle utgavene var utstyrt med sekssylindrede motorer. Med R33 valgte Nissan å nedgradere GTS-modellen, ved å utstyre den med den mindre *RB20E*-motoren, mens motoren fra R32 GTS med doble kamaksler gikk ut av produksjon sammen med *RB20DET*-motoren. Som i R32 var alle automatgirkasser på 2.5 litersmodellene uten turbo femtrinns, mens alle 2.0 liter og 2.5 liter med turbo fikk en firetrinns automatgirkasse.

Noen modeller ble levert med en ny versjon av HICAS firehjulsstyringssystemet, kalt [Super HICAS](https://no.wikipedia.org/w/index.php?title=Super_HICAS&action=edit&redlink=1). Dette datastyrte systemet dukket først opp på R32 GTR. Super HICAS hadde elektriske koblinger for å styre bakhjulene, fremfor hydraulikk som tidligere ble brukt.

Som ekstrautstyr kunne man få en aktiv [differensial](https://no.wikipedia.org/wiki/Differensial) i stedet for viskose-differensialen som var standard. Den nye enheten kunne låse differensialen hvis et av hjulene mistet grepet, og et lys på dashbordet lyste hvis differensialen slo inn. Aktive differensialer var standard på alle R33 GT-R V-Spec-utgaver.

Nissans *RB25DE* og *RB25DET*-motorer ble også utstyrt med NVCS (variable ventiltider). RB-modeller med NVCS har en bul foran på motordekselet.

For å feire sitt 40-årsjubileum lanserte Nissan en svært sjelden firedørs GT-R. To versjoner av firedørsutgaven var tilgjengelig fra Nissans samarbeidspartnere: den første ble produsert av [Autech](https://no.wikipedia.org/w/index.php?title=Autech&action=edit&redlink=1), mens den andre ble produsert i et samarbeid mellom [Autech](https://no.wikipedia.org/w/index.php?title=Autech&action=edit&redlink=1) og [Nismo](https://no.wikipedia.org/wiki/Nismo).

En R33-basert stasjonsvogn ble lansert i september [1996](https://no.wikipedia.org/wiki/1996), og fikk navnet [Nissan Stagea](https://no.wikipedia.org/wiki/Nissan_Stagea). Den hadde et annet karosseri enn R33 og R34, og (med unntak av RS FOUR og Autech-variantene) var kun tilgjengelig med automatgir. En vanlig modifikasjon på Stagea er å montere en front fra Skyline R34, og dermed lage en firedørs R34 stasjonsvogn. Nissan Stagea leveres kun med firehjulstrekk og manuell girkasse på R33-plattformen med *RB25DET*-motoren. Grunnen er sannsynligvis at en "Skyline" med femtrinns manuell girkasse, firehjulstrekk og *RB25DET*-motoren ville vært ytelsesmessig for nær den mye dyrere GT-R-modellen. Det finnes også en [Autech](https://no.wikipedia.org/w/index.php?title=Autech&action=edit&redlink=1) Stagea, *260RS*, som ble lansert med drivverk fra GT-R, *RB26DETT*-motoren, komplett bodykit, 17" BBS-felger, GT-R-instrumenter og manuell girkasse.

R33-modeller:

* **HR33 GTS** – 2.0 l *Nissan RB20E* rekkemotor med seks sylindre og overliggende kamaksel (130 hk / 96 kW)
* **ER33 GTS25** – 2,5 l *Nissan RB25DE* rekkemotor med seks sylindre og doble overliggende kamaksler (190 hk / 140 kW)
* **ENR33 GTS-4** – 2.5 l *Nissan RB25DE* rekkemotor med seks sylindre og doble overliggende kamaksler (190 hk / 140 kW) og firehjulstrekk
* **ECR33 GTS25T** – 2.5 l *Nissan RB25DET* rekkemotor med seks sylindre, doble overliggende kamaksler og turbo (255 hk / 188 kW)

### 1996**[**[**rediger**](https://no.wikipedia.org/w/index.php?title=Nissan_Skyline&veaction=edit&vesection=20)**|**[**rediger kilde**](https://no.wikipedia.org/w/index.php?title=Nissan_Skyline&action=edit&section=20)**]**

Skyline R33 fortsatte der R32 hadde sluppet med tanke på nyvinninger. Airbag for sjåfør ble standard i [1996](https://no.wikipedia.org/wiki/1996), frem til 1996 hadde det vært ekstrautstyr. Airbag for passasjersiden forble ekstrautstyr. Tenningssystemet ble endret, tenningsmodulen ble ikke lenger plassert ved motordekselet og ble i stedet erstattet av ny coil og ECU. Turboen fikk kompressorhjul i nylon. I løpet av tiden R33 var i produksjon ble den levert med en lang rekke forskjellige lykter og støtfangere, men karosseriet og chassiset forble uendret. I ansiktsløftningen modellen fikk i 1996 fikk den nye hovedlykter med oppgraderte reflektorer, ny grill, et nytt panser og en annerledes støtfanger foran. R33 gikk ut av produksjon i mars [1998](https://no.wikipedia.org/wiki/1998) med 40-årsjubileumsmodellen *R33 SII*.

### GT-R**[[rediger](https://no.wikipedia.org/w/index.php?title=Nissan_Skyline&veaction=edit&vesection=21" \o "Rediger avsnitt: GT-R) |**[**rediger kilde**](https://no.wikipedia.org/w/index.php?title=Nissan_Skyline&action=edit&section=21)**]**

BCNR33 GT-R var utstyrt med den samme motoren (*Nissan RB26DETT*) som BNR32, men dreiemomentet var økt på grunn av endringer på turboens kompressorhus og -hjul samt intercooleren. Fra og med R33 fikk alle GT-R-modellene bremser fra [Brembo](https://no.wikipedia.org/wiki/Brembo). I 1995 fikk GT-R en oppgradert versjon av *RB26DETT*-motoren, ATTESA-ETS firehjulstrekksystemet og Super HICAS firehjulsstyring. En begrenset utgave ble laget i [1996](https://no.wikipedia.org/wiki/1996), kalt *NISMO 400R*, som leverte 400 hk (298 kW). R33 GT-R satt runderekord på Nürburgrings Nordsløyfe for produksjonsbiler med tiden 8 min. 1,86 sek.

GT-R-modeller:

* **BCNR33 GT-R** – 2.6 l *Nissan RB26DETT* rekkemotor med seks sylindre, doble overliggende kamaksler og dobbel turbo (305 hk / 224 kW) (markedsført som 280 hk)
* **GT-R LM** – 2.6 l *Nissan RB26DETT* rekkemotor med seks sylindre, doble overliggende kamaksler og dobbel turbo (305 hk / 224 kW)
* **400R** – 2.8 l *Nissan RBX-GT2* rekkemotor med seks sylindre, doble overliggende kamaksler og dobbel turbo (400 hk / 294 kW)

## R34[[rediger](https://no.wikipedia.org/w/index.php?title=Nissan_Skyline&veaction=edit&vesection=22) | [rediger kilde](https://no.wikipedia.org/w/index.php?title=Nissan_Skyline&action=edit&section=22)]

[](https://no.wikipedia.org/wiki/Fil:Nissan_Skyline_GT-R34.jpg)

Nissan Skyline GT-R34

I mai [1998](https://no.wikipedia.org/wiki/1998) ble HR/ER/ENR34 lansert, og hadde forbedret mange av tingene som var problematisk ved overgangen fra R32 til R33 med tanke på sportsligheten. RB20E-motoren forsvant i R34s grunnmodell (GT), og RB20DE ble reintrodusert etter å ha vært borte fra modellprogrammet til R33. R34 GT, med *RB20DE*-motoren og femtrinns girkasse ble den mest bensingjerrige Skyline med rekkesekser hittil. Den automatiske femtrinns girkassen som var tilgjengelig i noen modeller av de to tidligere versjonene forsvant. I stedet ble en firetrinns tiptronic-girkasse introdusert for alle automatutgaver.

Modeller:

* **R34GT** – 2.0 l *Nissan RB20DE* rekkemotor med seks sylindre (140 hk / 103 kW)
* **25GT-V** – 2.5 l *Nissan RB25DE* rekkemotor med seks sylindre (193 hk / 142 kW)
* **25GT/25GT-X** – 2.5 l *Nissan RB25DE* rekkemotor med seks sylindre (193 hk / 142 kW)
* **25GT-t** – 2.5 l *Nissan RB25DET* rekkemotor med seks sylindre og turbo (280 hk / 206 kW)

### GT-R**[**[**rediger**](https://no.wikipedia.org/w/index.php?title=Nissan_Skyline&veaction=edit&vesection=23)**|**[**rediger kilde**](https://no.wikipedia.org/w/index.php?title=Nissan_Skyline&action=edit&section=23)**]**

Nissan Skyline GT-R kom tilbake i [1999](https://no.wikipedia.org/wiki/1999), med et oppgradert chassis og flere andre oppdateringer. Den sterkere motorblokken fra R33 N1 GT-R ble brukt i alle R34 GT-R. Turboen som var standard for R34 GT-R fikk turbinblader i stål. R34 N1-turboene fikk oppgraderte kulelagre. En sterkere sekstrinns [Getrag](https://no.wikipedia.org/w/index.php?title=Getrag&action=edit&redlink=1)-girkasse ble benyttet. Sylindertoppen og kamakslene ble betraktelig oppdatert, og er ikke kompatible med tidligere utgaver av [RB26DETT](https://no.wikipedia.org/w/index.php?title=RB26DETT&action=edit&redlink=1). Ladeluftkjøleren ble også oppdatert

Modeller:

* **GT-R** – 2.6 l *Nissan RB26DETT* rekkemotor med seks sylindre og doble turboer (332 hk / 244 kW) (markedsført som 280 hk)
* **GT-R V-Spec** – Ekstra stylingelementer, ventilasjonskanaler til bremsene, diffuser
* **GT-R V-Spec II** – Som over + panser i [karbonfiber](https://no.wikipedia.org/wiki/Karbonfiber) med luftinntak
* **GT-R N1** – Balansert N1-motor, ikke klimaanlegg, ikke stereo, ikke vindusvisker bak (kun 45 produsert)
* **GT-R M-Spec** – Skinninteriør, mykere understell, setevarme
* **GT-R V-Spec II Nür** – Som V-Spec II + N1-motor, 300 km/t-speedometer (kun 750 produsert)
* **GT-R M-Spec Nür** – Som M-Spec + N1-motor, 300 km/t-speedometer (kun 250 produsert)
* **GT-R Z-tune** Z og Z2 (Nismo-varianter)
* **GT-R R-tune** (Nismo variant)
* **GT-R S-tune** (Nismo variant)

## V35[[rediger](https://no.wikipedia.org/w/index.php?title=Nissan_Skyline&veaction=edit&vesection=24) | [rediger kilde](https://no.wikipedia.org/w/index.php?title=Nissan_Skyline&action=edit&section=24)]

Den 11. generasjon (V35) Nissan Skyline, som ble introdusert i juni [2001](https://no.wikipedia.org/wiki/2001), er basert på Nissans FM-plattform, som deles med [Nissan 350Z](https://no.wikipedia.org/wiki/Nissan_350Z). Nissan Skyline er utstyrt med en*Nissan VQ35DE*-motor, bakhjulstrekk ([sedan](https://no.wikipedia.org/wiki/Sedan_(bil))-modellen kan leveres med [firehjulstrekk](https://no.wikipedia.org/wiki/Firehjulstrekk)) og har en vektfordeling på 52 % / 48 %. V35 er den første generasjon Skyline som har blitt eksportert til [USA](https://no.wikipedia.org/wiki/USA), hvor den selges under selskapets luksusmerke Infiniti, som Infiniti G35.

V35 er en stor endring for Skyline. Den har ikke rekkemotor, ikke turbo, og foreløpig ingen GT-R-variant. Nissan puttet en noe kraftigere *VQ35DE*-motor i 350Z, og selv om Skyline og 350Z deler plattform har 350Z mer styling og veier over 100 kilo mindre.

Tunerfirmaer som Mines, Amuse, Garage Defend, M Speed, Nagisa, MCR, HKS og Top Secret jobber fortsatt med utvikling av heftigere R32-R34 GT-R-modeller. Top Secret har bygget én V35, men der skiftet de ut *VQ35DE*-motoren med en *VQ45DETT*. Signal USA brukte en V35 i *Formula D*, det amerikanske mesterskapet i [drifting](https://no.wikipedia.org/wiki/Drifting), men der ble*VQ35DE*-motoren byttet med en *SR20DET*.